stanford-oval/wikipedia huggingface dataset:
GP2 Unkarin Grand Prix 2015

|  GP2 Unkarin Grand Prix 2015 |
| --- | --- |
 6. osakilpailu 11 osakilpailusta kaudella 2015. 

Päivämäärä:  25. heinäkuuta 2015
Sijainti:  Hungaroring, Mogyoród, Unkari
Rata:  Moottorirata   4,381 km

Lauantain kilpailu
Pituus:  37 kierrosta
Sää:   Aurinkoinen
Paalupaikka
Kuljettaja:   Alex Lynn
Talli:  DAMS
Aika:  1.28,022
Nopein kierros
Kuljettaja:   Robert Vișoiu
Talli:  Rapax
Aika:  1.32,335 (kierroksella 31)
Palkintokoroke
Voittaja:   Alex Lynn  (DAMS)
Toinen:   Pierre Gasly  (DAMS)
Kolmas:   Sergei Sirotkin  (Rapax)
Sunnuntain kilpailu
Pituus:  28 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Stoffel Vandoorne
Talli:  ART Grand Prix
Aika:  1.31,985 (kierroksella 7)
Palkintokoroke
Voittaja:   Nobuharu Matsushita  (ART Grand Prix)
Toinen:   Stoffel Vandoorne  (ART Grand Prix)
Kolmas:   Sergei Sirotkin  (Rapax)
GP2 Unkarin Grand Prix 2015 oli GP2-kauden 2015 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi paalupaikalta startannut DAMS -tallin kuljettaja Alex Lynn. Sunnuntain kilpailun voitti ART Grand Prix -tallin Nobuharu Matsushita, jolle voitto oli ensimmäinen GP2-sarjassa.
Osakilpailut GP2-kaudella 2015
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Bahrain |  Espanja |  Monaco |  Itävalta |  Britannia |  Unkari |  Belgia |  Italia |  Venäjä |  Bahrain |  Abu Dhabi |
GP2-luokan Unkarin Grand Prix’t
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 2000-luku | 2005 | 2006 | 2007 | 2008 | 2009 |  |  |
| 2010-luku | 2010 | 2011 | 2012 | 2013 | 2014 | 2015 | 2016 |
Radat: Hungaroring (2005–2016)
Frits Thaulow

Frits Thaulow
Johan Fredrik "Frits" Thaulow (1847–1906) oli norjalainen maisemamaalari ja graafikko. Hän kuului Norjan uuden realistisen maisemamaalauksen keskeisiin edustajiin. Thaulow tutustui ulkoilmamaalaukseen Pariisissa, missä vietti paljon aikaa 1890-luvulta lähtien, vaikka oleskeli muuallakin ulkomailla ja välillä kävi kotimaassakin. Thaulow maalasi varsinkin lunta ja virtaavaa vettä. Uran lopulla hänen maalauksensa keveni ja muuttui aikaisempaa impressionistisemmaksi.
Thaulow opiskeli Kööpenhaminan taideakatemiassa C. F. Sørensenin ja Karlsruhessa Hans Guden johdolla. Hän siirtyi sitten Pariisiin, jossa hän sai vaikutelmia varsinkin Édouard Manet'lta ja liittyi aluksi kannattamaan ja toteuttamaan naturalistisen ulkoilmamaalauksen periaatteita. Kotimaahan 1881 palattuaan hän yhdessä Christian Krohgin ja Erik Werenskjoldin kanssa laski modernin norjalaisen maalaustaiteen perustan.
Thaulow saavutti sekä tekotavan että värikäsittelyn alalla harvinaisen mestaruuden: erityistä huomiota saivat ne hänen maisemansa, joissa hän kuvaa lunta tai juoksevaa vettä. Myöhempinä vuosinaan asuessaan Pariisissa hän yhä enemmän loittoni orjallisesta naturalismista ja alkoi panna pääpainoa maiseman ja sen hienojen värivivahdusten herättämälle tunnelmalle ja maalasi sen mukaisesti mielellään varsinkin pilvisiä päiviä ja kuutamoiltoja.
Thaulowin teoksia on ulkomaisissa museoissa, kuten Katu Kragerössa, Hougfossen ja Kuutamomaisema (Oslossa), Ravnsborg (Kööpenhaminassa), Kuutamo Normandiassa (Tukholmassa) ja Talvipäivä Vestre Akerissa (Pariisin Luxembourg-kokoelmissa).
Thaulowin isoisä oli taidemaalari Jacob Munch.
Katu Kragerøssä
Aiheesta muualla

Kuvia tai muita tiedostoja aiheesta Frits Thaulow Wikimedia Commonsissa
Gabriel Bacquier

Gabriel Bacquier
Gabriel Bacquier (17. toukokuuta 1924 – 13. toukokuuta 2020) oli ranskalainen oopperalaulaja, äänialaltaan baritoni. Hän esiintyi vakituisesti muun muassa Wienin valtionoopperassa, La Scalassa, Royal Opera Housessa ja Metropolitan-oopperassa.
1900-luvun maineikkaimpien baritonien joukkoon lukeutuva Bacquier oli Ordre National du Mériten officier, Ordre des Arts et des Lettresin commandeur ja Kunnialegioonan chevalier.
Bacquier tulkitsi eri aikakausien säveltäjiä monipuolisesti. Näiden joukossa olivat Wolfgang Amadeus Mozart (1756–1791), Jacques Offenbach (1819–1880), Georges Bizet (1838–1875), Jules Massenet (1842–1912) ja Maurice Thiriet (1906–1972).
Fashion Finland

Fashion Finland on suomalaisen muotialan yhteisö ja tietokanava. Se pyrkii kasvattamaan muotikaupan näkyvyyttä ja arvostusta, tukemaan muotikauppojen ja -kauppiaiden liiketoimintaa sekä edistämään alan yhteistyötä ja muodin kulttuuria Suomessa.
Fashion Finland on toiminut aiemmin nimellä Muotikaupan liitto. Yhdistyksen historia ulottuu vuoteen 1917. Sen nimi vaihtui Fashion Finlandiksi toukokuussa 2019 . Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian. Fashion Finlandilla on yli 200 jäsentä. Yhteisön toiminnanjohtajana ja Fafi.fi-median päätoimittajana toimii Jani Niipola.
Historia

Suomen Kenkäkauppiaiden Liitto perustettiin vuonna 1917  ja Suomen Tekstiilikauppiaiden Liitto vuonna 1936. Kenkäkauppiaiden Liiton puheenjohtajana toiminut Esko Leppäkorpi ja Tekstiilikauppiaiden Liiton puheenjohtaja Seppo Halme aloittivat vuonna 1997 keskustelut liittojen yhdistymisestä. Keväällä 1999 pidettiin uuden liiton, Muotikaupan Liiton, perustamiskokous. Perustamiskokouksen jälkeisessä ensimmäisessä liittokokouksessa Muotikaupan Liiton puheenjohtajaksi valittiin Seppo Halme ja varapuheenjohtajaksi Esko Leppäkorpi.
Liittojen yhdistyttyä aiemmin ilmestyneet Kenkälusikka- ja Tekstiili -lehdet lopetettiin, ja niiden tilalla alettiin julkaista uutta Modin -nimistä jäsenlehteä vuonna 2000.
Muotikaupan Liitto toimi Helsingissä Mariankadulla, kunnes tila myytiin vuosien 2003–2004 vaihteessa. Muotikaupan Liitto siirsi toimistonsa Helsingin Mannerheimintielle, kunnes muutti elokuussa 2015 Kaupan liiton tiloihin osoitteeseen Eteläranta 10.
Johto

Muotikaupan Liiton puheenjohtajina vuosina 1999–2017 toimivat Seppo Halme, Sirkku Asunmaa, Sari Kapulainen ja Esko Leppäkorpi. Liiton toimitusjohtajina ovat toimineet Yrjö Gorski (1999–2013), Tuula Loikkanen (2013–2016) ja Esko Leppäkorpi (2016–2019). Vuodesta 2017 Fashion Finlandin hallituksen puheenjohtajana on toiminut Andreas Ögård. Vuodesta 2019 maaliskuuhun 2023 liiketoimintajohtajana ja päätoimittajana toimi Sami Sykkö. Toukokuussa 2023 Fashion Finlandin toiminnanjohtajana ja päätoimittajana aloitti Jani Niipola.
Muuta

Muotikaupan liiton nimi vaihtui Fashion Finlandiksi toukokuussa 2019. Tuollon se lanseerasi myös muotikaupan uutisiin, ilmiöihin ja ihmisiin keskittyvän fafi.fi -verkkomedian, jota päätoimittaa Sami Sykkö. Samana vuonna Modin -lehti lopetettiin ja sen tilalla Fashion Finland alkoi julkaista nimeään kantavaa printtilehteä, jonka ensimmäinen numero ilmestyi keväällä 2020.
Fashion Finlandin jäsenetuihin kuuluvat esimerkiksi lakineuvonta, konsultointipalvelu, tapahtumat, koulutukset sekä muotialaa koskeva tiedotus ja alan edunvalvonta.
Fashion Finland järjesti alkuvuodesta 2020 Fashion Gala Dinner + Awards -muotitapahtuman Helsingin Designmuseossa. Gaalassa Fashion Finland palkitsi Suomen parhaan muotikaupan sekä vuoden parhaat markkinointi- ja ympäristöteot, vuoden muotielämykset ja vuoden muotivaikuttajan.
Aiheesta muualla

Viralliset verkkosivut
From Wishes to Eternity

| From Wishes to Eternity Nightwish |
| --- | --- | --- |

DVD-julkaisun tiedot
 Äänitetty : 29. joulukuuta 2000
 Julkaistu: huhtikuu 2001
 Tuottaja(t): Tero Kinnunen
 Levy-yhtiö: Spinefarm Records, Drakkar Entertainment, Century Media
Nightwishin muut julkaisut
|   | From Wishes to Eternity 2001 | End of Innocence 2003 |
From Wishes to Eternity on Nightwish-yhtyeen ensimmäinen DVD, jonka Spinefarm Records julkaisi vuonna 2001. Levyn rungon muodostaa Tampereen Tullikamarin Pakkahuoneella 29. joulukuuta 2000 kuvattu ja äänitetty konsertti. Konsertti on julkaistu myös CD- ja VHS-muodossa.
Yhtyeen kokoonpano

Tarja Turunen – laulu
Tuomas Holopainen – koskettimet
Emppu Vuorinen – kitara
Sami Vänskä – basso
Jukka Nevalainen – rummut
Kappalelista

The Kinslayer
She Is My Sin
Deep Silent Complete
The Pharaoh Sails to Orion (feat. Tapio Wilska)
Come Cover Me
Wanderlust
Instrumental (Crimson Tide / Deep Blue Sea)
Swanheart
Elvenpath
FantasMic, Part 3
Dead Boy's Poem
Sacrament of Wilderness
Walking in the Air
Beauty and the Beast (feat. Tony Kakko)
Wishmaster
Kappalelista > Bonus-materiaali

DVD sisältää myös:
Tarja Turusen ja Tuomas Holopaisen haastattelun
Poistettuja kohtauksia
Kaksi promo- ja livevideota
Promo: ”The Carpenter” ja ”Sleeping Sun”
Live: ”The Kinslayer” ja ”Walking in the Air”
Kuvagallerian
Diskografian
Gabriel Antonio Pereira

| Gabriel Antonio Pereira |
| --- | --- |

Uruguayn presidentti
 1838 (vt.)  
Edeltäjä:  Manuel Oribe
Seuraaja:  Fructuoso Rivera
 1839 (vt.)  
Edeltäjä:  Fructuoso Rivera
Seuraaja:  Fructuoso Rivera
 1856–1860  
Edeltäjä:  José María Plá
Seuraaja:  Bernardo Berro
Henkilötiedot
Syntynyt: 1794 Montevideo
Kuollut: 1861 Montevideo
Tiedot
Puolue:  Colorado
Sotilaspalvelus
Taistelut ja sodat:  Latinalaisen Amerikan itsenäisyyssodat
Gabriel Antonio Pereira (1794–1861) oli uruguaylainen upseeri, joka toimi  Uruguayn virkaatekevänä presidenttinä vuosina 1838 ja uudelleen 1839, ja vaaleilla valittuna presidenttinä 1856–1860.
Pereira taisteli José Gervasio Artigasin joukoissa Uruguayn itsenäisyyden puolesta. Presidenttikaudellaan hän kukisti konservatiivien kapinan.
Tie 39 (Viro)

Kantatie 39 kulkee Keski-Virossa Järvan kunnan Aravetestä valtatieltä 5 Järva-Jaanin, Jõgevan ja Tabiveren kautta Tarttoon valtatielle 3.
Tien kulku

Kantatie 39 kulkee seuraavien maakuntien ja kuntien alueella:
Tien kulku > Järvamaa

Järvan kunta
Tien kulku > Länsi-Virumaa

Väike-Maarjan kunta
Tien kulku > Jõgevamaa

Jõgevan kunta
Tien kulku > Tartumaa

Tarton kunta
FC Dinamo Batumi

| FC Dinamo Batumi |
| --- | --- |

Koko nimi:  FC Dinamo Batumi
Perustettu:  1923
Kaupunki:  Batumi
Kenttä:  Chele Arena
– kapasiteetti:  6 000
Sarja:  Erovnuli Liga
Päävalmentaja:  George Geguchadze
Infobox OKNimi-testi OK: 
FC Dinamo Batumi on jalkapalloseura Batumin kaupungista. Seura pelaa Erovnuli Ligassa, joka on Georgian jalkapalloilun korkein sarjataso. Batumi on voittanut historiassaan kerran Georgian Cupin. Tämä tapahtui vuonna 1998. Seura on perustettu vuonna 1923. Vaikka seura ei ole koskaan voittanut Georgian mestaruutta, on se pelannut useana vuonna Euroopan sisäisissä turnauksissa. Ensimmäisen kerran Batumi pelasi Uefan aaisessa turnauksessa kaudella 1995–96, kun se pelasi Cup-voittajien cupissa. Samaisessa turnauksessa se pelasi neljänä peräkkäisenä kautena, mutta ei edennyt koskaan ensimmäistä kierrosta pidemmälle. Eurooppa-liigassa se debytoi kaudella 2015–2016, jolloin se hävisi ensimmäisellä karsintakierroksella kyproslaiselle Omonialle. Kaudella 2017–2018 Batumi hävisi ensimmäisellä karsintakierroksella puolalaiselle Jagiellonia Białystokille.
FC Daugava

Football Club Daugava Daugavpils on jalkapalloseura Daugavpilsin kaupungista. Seura on perustettu 2001 nimellä FK Ditton. Seuran nimi FC Daugava otettiin käyttöön 2006. Seura pelaa Latvian korkeimmalla sarjatasolla Virslīgassa. FC Daugava on voittanut Latvian pääsarjan kerran kaudella 2012, joten se pääsi myös seuraavan kauden Mestarien liigan toiselle karsintakierrokselle.
Game Boy Player

Game Boy Player on Nintendon valmistama lisälaite Nintendo GameCubelle. Se mahdollistaa eri Game Boy -versioiden kuten Colorin ja Advancen pelien pelaamisen television ruudulla. Lisälaite kiinnitetään GameCuben pohjassa olevaan laajennusporttiin. Lisäosa on sama laite kuin Game Boy Advance, mutta ilman ruutua ja pattereita.
FC Dila Gori

Football Club Dila Gori on jalkapalloseura Gorin kaupungista. Seura pelaa maansa korkeimmalla sarjatasolla Umaghlesi Liga. Maansa mestaruuden seura on voittanut vuonna 2015. Georgian cupin Dila Gori on voittanut vuonna 2012.
Dila Gori on pelannut useana kautena UEFAn alaisissa kansainvälisissä turnauksissa. Ensimmäisen kerran se oli mukana UEFA Intertoto Cupissa vuonna 2004, jolloin se hävisi bulgarialaiselle Marek Dupnitsalle ensimmäisellä kierroksella 2-0. Kaudella 2012-13 Gori pääsi Eurooppa-liigaan, jolloin eteni aina play-off-kierrokselle, jolloin se hävisi portugalilaiselle Marítimolle 3-0. Seuraavalla kaudella seura eteni jälleen Eurooppa-liigan play-off-kierrokselle, jolloin itävaltalainen Rapid Wien oli parempi 4-0. Kaudella 2015-16 Dila Gori pääsi pelaamaan Mestarien liigaa, mutta se hävisi heti toisella karsintakierroksella serbialaiselle FK Partizanille 3-0.
Spider-Man: Far From Home

| Spider-Man: Far From Home |
| --- | --- |

Ohjaaja:  Jon Watts
Käsikirjoittaja:   Chris McKenna  Erik Sommers 
Perustuu:  Stan Leen ja Steve Ditkon sarjakuvahahmoon Hämähäkkimies
Tuottaja:   Kevin Feige  Amy Pascal 
Säveltäjä:  Michael Giacchino
Kuvaaja:  Matthew J. Lloyd
Leikkaaja:   Dan Lebental  Leigh Folsom-Boyd 
Pukusuunnittelija:  Anna Biedrzycka-Sheppard
Pääosat:   Tom Holland  Samuel L. Jackson  Zendaya  Cobie Smulders  Jon Favreau  J. B. Smoove  Jacob Batalon  Martin Starr  Marisa Tomei  Jake Gyllenhaal 
Valmistustiedot
Valmistusmaa:   Yhdysvallat
Tuotantoyhtiö:   Columbia Pictures  Marvel Studios  Pascal Pictures 
Levittäjä:  Sony Pictures Releasing
Ensi-ilta:   2019-6-2626. kesäkuuta 2019 (Hollywood)  2019-7-22. heinäkuuta 2019 (Yhdysvallat)  2019-7-33. heinäkuuta 2019 (Suomi)  
Kesto:  129 min
Alkuperäiskieli:  englanti
Budjetti:  160 miljoonaa $
Tuotto:  1,132 miljardia $
Katsojat:  143 989 (Suomessa)
Edeltäjä:  Spider-Man: Homecoming
Seuraaja:  Spider-Man: No Way Home
Aiheesta muualla
IMDb 
Elonet
AllMovie
Infobox OKNimi-testi OK: 
Spider-Man: Far From Home on vuonna 2019 ensi-iltansa saanut supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se on jatko-osa vuoden 2017 elokuvalle Spider-Man: Homecoming sekä Marvel Cinematic Universen (MCU) 23. elokuva ja kolmannen vaiheen viimeinen elokuva. Elokuvan ohjasi Jon Watts ja käsikirjoittivat Chris McKenna ja Erik Sommers. Sen pääosissa ovat Tom Holland, Samuel L. Jackson, Zendaya, Cobie Smulders, Jon Favreau, J. B. Smoove, Jacob Batalon, Martin Starr, Marisa Tomei ja Jake Gyllenhaal. Elokuvassa Peter Parker joutuu kesken Eurooppaan tehdyn luokkaretken liittymään Nick Furyn ja Mysterion pyynnöstä taisteluun Elementaaleja vastaan.
Neuvottelut Spider-Man: Homecomingin jatko-osan toteuttamisesta alkoivat lokakuussa 2016 ja elokuvan ensi-iltapäivämäärä lyötiin lukkoon joulukuussa 2016. Hollandin paluu Peter Parkerin / Hämähäkkimiehen rooliin vahvistettiin heinäkuussa 2017, Wattsin paluu ohjaajaksi joulukuussa 2017 ja Gyllenhaalin valinta Mysterion rooliin kesäkuussa 2018. Holland paljasti elokuvan virallisen nimen juuri ennen kuvausten alkua heinäkuussa 2018. Kuvaukset sijoittuivat Englantiin, Tšekkiin, Venetsiaan ja New Yorkiin ja päättyivät lokakuussa 2018. Elokuvan markkinoinnissa pyrittiin välttämään Avengers: Endgameen liittyviä juonipaljastuksia ennen sen ensi-iltaa huhtikuussa 2019.
Spider-Man: Far From Home sai maailmanensi-iltansa Hollywoodissa 26. kesäkuuta 2019. Elokuvateattereihin se ilmestyi Yhdysvalloissa 2. heinäkuuta 2019 ja Suomessa 3. heinäkuuta 2019. Elokuva on ensimmäinen yli miljardi dollaria maailmanlaajuisesti tuottanut Hämähäkkimies-elokuva sekä tällä hetkellä Sony Picturesin toiseksi eniten tuottanut elokuva. Se sai positiivisen vastaanoton, kriitikoiden kehuessa sitä ”hauskaksi ja tyydyttäväksi jatko-osaksi” ja ylistäessä näyttelijöiden roolisuoritusta, erityisesti Hollandin ja Gyllenhaalin. Kolmas elokuva, Spider-Man: No Way Home, sai ensi-iltansa 17. joulukuuta 2021.
Näyttelijät

| 0 | 1 | 2 |
| --- | --- | --- |
|  Tom Holland  | … |  Peter Parker / Hämähäkkimies   |
|  Samuel L. Jackson  | … |  Nick Fury   |
|  Zendaya  | … |  Michelle ”MJ” Jones-Watson   |
|  Cobie Smulders  | … |  Maria Hill   |
|  Jon Favreau  | … |  Harold ”Happy” Hogan   |
|  J. B. Smoove  | … |  Julius Dell   |
|  Jacob Batalon  | … |  Edward ”Ned” Leeds   |
|  Martin Starr  | … |  Roger Harrington   |
|  Marisa Tomei  | … |  May Parker   |
|  Jake Gyllenhaal  | … |  Quentin Beck / Mysterio   |
|  Tony Revolori  | … |  Eugene ”Flash” Thompson   |
|  Angourie Rice  | … |  Betty Brant   |
|  Numan Acar  | … |  Dimitri Smerdyakov   |
|  Remy Hii  | … |  Brad Davis   |
|  Jorge Lendeborg Jr.  | … |  Jason Ionello   |
|  Zach Barack  | … |  Zach Cooper   |
|  Zoha Rahman  | … |  Zoha Souliotis   |
|  Yazmin Mwanza  | … |  Yasmin Monette   |
|  Joshua Sinclair-Evans  | … |  Josh Scarino   |
|  Tyler Luke Cunningham  | … |  Tyler Corbyn   |
|  Sebastian Viveros  | … |  Sebastian Fedas   |
|  Toni Garrn  | … |  Ompelija   |
|  Peter Billingsley  | … |  William Ginter Riva   |
|  Clare Dunne  | … |  Victoria Snow   |
|  Nicholas Gleaves  | … |  Gutes Guterman   |
|  Claire Rushbrook  | … |  Janice Lincoln   |
|  Dawn Michelle King  | … |  E.D.I.T.H. (ääni)   |
|  Pat Kiernan  | … |  oma itsensä (cameo)   |
|  J. K. Simmons  | … |  J. Jonah Jameson (cameo)   |
|  Ben Mendelsohn  | … |  Talos (cameo)   |
|  Sharon Blynn  | … |  Soren (cameo)   |
Tuotanto > Esituotanto

Elokuva oli melkein valmis esituotantoon elokuun 2017 lopussa, Chris McKennan ja Erik Sommersin, kahden Homecomingin käsikirjoittajista, ollessa viimeisissä neuvotteluissa jatko-osan käsikirjoittamisesta. Lokakuussa 2017 Jacob Batalon vahvisti palaavansa Ned Leedsin rooliin. Joulukuussa 2017 Feige vahvisti Wattsin palaavan ohjaajaksi. Helmikuussa 2018 Zendayan vahvistettiin palaavan Michelle ”MJ” Jonesin rooliin. Huhtikuun lopulla Feige ilmoitti, että kuvaukset alkaisivat heinäkuun 2018 alussa, että elokuva kuvattaisiin Lontoossa. Feige kertoi syyksi, että suuri osa elokuvasta sijoittuisi New Yorkin ulkopuolelle ja eri puolille maailmaa. Kuukauden kuluttua Jake Gyllenhaal osallistui neuvotteluihin Mysterion roolista ja Tomein ja Michael Keatonin ollessa vahvistettuina edellisestä elokuvasta tuttuihin rooleihinsa palaamisesta. Lisäksi McKenna ja Sommers vahvistettiin elokuvan käsikirjoittajiksi. Watts kuitenkin myöhemmin sanoi, etteivät Keaton ja Laura Harrier esiinny elokuvassa. Kesäkuun 2018 lopussa Holland paljasti elokuvan virallisen nimen olevan Spider-Man: Far From Home. Feige selitti, että koska tieto virallisesta nimestä voisi vuotaa jo ennen kuvausten alkua, he päättivät paljastaa sen itse, verraten elokuvan nimeä Spider-Man: Homecomingiin siten, että molemmilla olisi monia ”vaihtoehtoisia merkityksiä”, jatkaen ’Home’-teeman käyttöä.” Feige selitti myös elokuvan sijoittuvan kesään, jonka Parker ystävineen viettää Euroopassa.
Tuotanto > Kuvaukset

Kuvaukset alkoivat Hertfordshiressa, Englannissa, 2. heinäkuuta 2018, ja sijoittuivat myös eri puolille Lontoota, mukaan lukien Itä-Lontooseen. Pian kuvausten alun jälkeen kuvauspaikalta otetut kuvat paljastivat Hemky Maderan palaavan näyttelemään herra Delmaria, Queensissä toimivan bodegan omistajaa, mutta kohtaukset poistettiin varsinaisesta elokuvasta ja siirrettiin lyhytelokuvaan ”Peter's To-Do List”. Lisäksi Tony Revolorin paljastettiin palaavan Flash Thompsonin roolin ja J. B. Smoove, Numan Acar sekä Oli Hill liittyivät näyttelijäkaartiin, mutta Hill ei lopulta esiintynyt elokuvassa. Elokuun alussa Samuel L. Jacksonin ja Cobie Smuldersin vahvistettiin palaavan edellisistä MCU-elokuvista tuttuihin rooleihinsa Nick Furyna ja Maria Hillinä. Saman kuukauden aikana Remy Hii liittyi näyttelijäkaartiin. Syyskuun aikana elokuvaa kuvattiin myös Prahassa ja Liberecissä, Tšekissä, ja kuun lopussa kuvaukset siirtyivät Venetsiaan. Lisäksi paljastettiin, että Jon Favreau palaa näyttelemään Happy Hogania ja Angourie Rice Betty Brantia. Lokakuun alussa elokuvaa kuvattiin New Yorkissa. Kuvaukset päättyivät 16. lokakuuta 2018.
Tuotanto > Jälkituotanto

Lokakuun 2018 alussa Sony Pictures teki uuden lukuisia elokuvia koskevan sopimuksen Imax Corporationin niiden julkaisemiseksi Imax-formaatissa, mukaan lukien Far From Homen. Joulukuussa 2018 Sony paljasti Brasilian CCXP-tapahtumassa, että Elementaalit esiintyvät elokuvassa. Elokuvan versiot Elementtaaleista perustuvat joihinkin Hämähäkkimiehen vähemmän tunnettuihin vihollisiin, Maaelementaalin perustuessa Hiekkamieheen, Vesielementaalin perustuessa Hydromieheen, Tulielementaalin perustuessa Sulaneeseen Mieheen ja Ilmaelementaalin perustuessa Sykloniin. Seuraavan kuukauden aikana Martin Starrin vahvistettiin palaavaan opettaja Roger Harringtonin rooliin. Lisäksi mainostaessaan Avengers: Endgamea Shanghaissa, Feige sanoi Far From Homen olevan MCU:n kolmannen vaiheen viimeinen elokuva. Aiemmin oli uskottu, että Endgame olisi kolmannen vaiheen viimeinen ja Far From Home neljännen vaiheen ensimmäinen elokuva. Jälkituotanto päättyi kesäkuussa 2019.
Framestore, Industrial Light & Magic, Image Engine, Sony Pictures Imageworks, Luma Pictures, Rising Sun Pictures, Scanline VFX, Territory Studio ja Method Studios vastasivat elokuvan erikoistehosteita.
Musiikki

Lokakuussa 2018 paljastettiin, että Michael Giacchino, joka sävelsi Spider-Man: Homecomingin, palaa säveltäjäksi Far From Homeen. Elokuvan alussa soi Whitney Houstonin ”I Will Always Love You” Marvel Studiosin avauslogon taustalla. Sony Classical julkaisi elokuvan soundtrackin 28. kesäkuuta 2019.
Julkaisu

Spider-Man: Far From Home sai ensiesityksensä Hollywoodissa 26. kesäkuuta 2019. Teatteriensi-iltansa elokuva sai Yhdysvalloissa 2. heinäkuuta 2019 ja Suomessa 3. heinäkuuta 2019. Elokuvan alkuperäinen suunniteltu ensi-ilta oli 5. heinäkuuta 2019.
Jatko-osa

Syyskuussa 2019 Marvel Studios ja Sony Pictures ilmoittivat aikovansa tuottaa kolmannen elokuvan, päädyttyään aiemmin umpikujaan edellisen sopimuksensa kanssa. Watts palasi ohjaajaksi, McKennan ja Sommersin palatessa käsikirjoittajiksi.  Holland, Zendaya, Favreau, Tomei, Batalon, ja Revolori palaavat rooleihinsa, Benedict Cumberbatchin ja Benedict Wongin palatessa edellisistä MCU-elokuvista tuttuihin rooleihinsa Tohtori Outona ja Wongina. Tobey Maguire ja Andrew Garfield, Hämähäkkimiehen edelliset näyttelijät Sam Raimin Hämähäkkimies-elokuvatrilogiasta ja Marc Webbin The Amazing Spider-Man -elokuvista, palasivat rooleihinsa, kuten myös Willem Dafoe, Alfred Molina ja Thomas Haden Church, jotka näyttelivät Norman Osbornia / Vihreää Menninkäistä, Otto Octaviusta / Tohtori Mustekalaa ja Flint Markoa / Hiekkamiestä Raimin elokuvissa, sekä Rhys Ifans ja Jamie Foxx, jotka näyttelivät Curt Connorsia / Liskoa ja Max Dillonia / Elektroa The Amazing Spider-Man -elokuvissa. Elokuva sai ensi-iltansa Suomessa 15. joulukuuta 2021 ja Yhdysvalloissa 17. joulukuuta 2021.
Aiheesta muualla

Spider-Man: Far From Home Internet Movie Databasessa (englanniksi)
Näyttelijä Tom Holland ja Jon Watts sitoutuivat jo alussa mukaan jatko-osaan.
Elokuvan kuvauspaikka Venetsiassa.
Eric Roth

Eric Roth (s. 22. maaliskuuta 1945 New York, Yhdysvallat) on yhdysvaltalainen elokuvakäsikirjoittaja. Hän voitti parhaan sovitetun käsikirjoituksen Oscar-palkinnon elokuvasta Forrest Gump (1994).